google/wiki40b huggingface dataset:
Det gamle testamente

Omfang av kanon

I Den katolske kirke og Den ortodokse kirke består Det gamle testamente av 46 bøker; 39 som tilsvarer den hebraiske bibel og de syv deuterokanoniske bøker.
I protestantiske kirker består det av 39 bøker, tilsvarende den jødiske kanon. I en periode etter reformasjonen var det vanlig å trykke de apokryfiske (deuterokanoniske) bøker i en egen seksjon i protestantiske bibler, da blant annet Martin Luther hadde anbefalt at dette ble gjort. Selv om de ikke ble regnet som kanoniske av reformatorene, ble de likevel ansett som oppbyggelig litteratur.

Liste over bøkene i Det gamle testamente

De fem første bøkene regnes gjerne som en enhet (Pentateuke). Noen forskere opererer med de seks første bøkene som en enhet (Heksateuke) og mange mener at Femte Mosebok hører sammen med Josva, Dommerne, Samuelsbøkene og Kongebøkene, og at disse danner det såkalte Deuteronomistiske historieverk. Inndelingen i Historiske, Poetiske og Profetiske bøker nedenfor er omdiskutert, men siden det er denne inndelingen som benyttes på grunnivå ved de fleste teologiske læresteder i Norge blir den presentert her.
Kaosterreng

Kaosterreng, eller kaotisk terreng (engelsk chaos terrain eller chaotic terrain) er et astrogeologisk begrep, brukt til å betegne planetariske flater hvor formasjoner som rygger, sprekker og sletter ser ut til å være et virvar og viklet inn i hverandre. Kaosterreng er et bemerkelsesverdig trekk ved planen Mars og Jupiters måne Europa.
Neue Preussische Zeitung

Neue Preußische Zeitung eller Kreuzzeitung  (norsk: Den nye prøyssiske avis eller Korsavisen) var en avis som eksisterte fra 1848 til 1939 i Kongeriket Preussen, Fristaten Preussen og endelig det tredje rike. Avisen ble kalt Kreuzzeitung fordi det hadde jernkorset som emblem.
Avisen ble grunnlagt i 1848 i Berlin med Hermann Wagener som hovedredaktør frem til 1853, og var en konservativ dagsavis. Otto von Bismarck bidro til grunnleggelsen. Theodor Fontane var redaktør fra 1860 til 1870.
Avisen hadde tilknytning til den gammelprøyssiske adelen, den konservative kirken og interessene til de jordbesittende godseierne. Den var opprinnelig et organ for det konservative partiet i Kongeriket Preussen, fra 1876 for Deutschkonservative Partei og fra 1918 for den gammelprøyssiske konservative fløyen innenfor Deutschnationale Volkspartei. Avisen ble i 1937 overtatt av Nationalsozialistische Deutsche Arbeiterpartei (NSDAP), men ble nedlagt i 1939.
Erlend Loe

Biografi

Etter første året på videregående tilbrakte Erlend Loe et år som utvekslingsstudent i Frankrike. Senere tok han artium som privatist samtidig som han arbeidet i det kommunale Rebellteateret. Loe bestemte seg for å nekte militæret, og avtjente heller siviltjenesten sin som skuespiller og altmuligmann i teatergruppa Stella Polaris, hvor han fant ut at teater absolutt ikke var noe for ham. Etter et par år på Sørlandet tok han cand.mag. -eksamen med grunnfag folkeminnevitenskap, mellomfag filmvitenskap og mellomfag litteraturvitenskap. I tillegg har han vært innom Kunstakademiet i Trondheim en liten periode. Mens han skrev på sin første bok, arbeidet han som lærervikar og begynte deretter å studere på Kunstakademiet i Trondheim.
Han debuterte i 1993 med boken Tatt av kvinnen og kom året etter ut med barneboken Fisken om truckføreren Kurt. Loe har en spesiell skrivestil som etter gjennombruddsromanen Naiv.Super. fra 1996 ofte blir karakterisert som naivistisk. Loe bruker ofte virkemidler som ironi, overdrivelse og humor. Hovedpersonene i bøkene er ofte litt smårare personer med egne tanker om livet, som har havnet på skråplanet.
Alle hans barnebøker er illustrert av Kim Hiorthøy. 
Loe har selv lest inn mange av bøkene sine til lydbøker.
Alle bøkene er oversatt til svensk. Bøkene om den truckførende Kurt er oversatt til tysk, dansk og italiensk. Den store røde hunden og Maria & José til dansk, Tatt av kvinnen til tysk og dansk og L til finsk og dansk. Naiv.Super., hans største suksess, er oversatt til 20 språk: svensk, finsk, estisk, latvisk, litauisk, dansk, islandsk, nederlandsk, tsjekkisk, tysk, polsk, rumensk, russisk, slovakisk, serbisk, gresk, engelsk, italiensk, fransk, spansk og portugisisk.
Kurt medvirker i bøkene Fisken (1994), Kurt blir grusom (1995), Kurt Quo Vadis? (1998), Kurt koker hodet (2003), Kurtby (2008) og Kurt kurér (2010). 31. oktober 2008 var det premiere på animasjonsfilmen Kurt blir grusom.
Sammen med Per H. V. Schreiner og Bjørn Olaf Johannessen skrev han manus til TV-serien Kampen for tilværelsen som gikk på NRK i 2014 og 2015. For serien vant de tre fagprisen beste manus - drama under Gullruten 2015 og ble nominert i samme klasse under Gullruten 2016.
St. Procopius-basilikaen

Historie

Klosteret ble etablert tidlig på 1100-tallet. Den første kirken på stedet ble oppført under Václav I av Böhmen og var ferdig allerede i 1250. Etter å ha blitt ødelagt i 1468 ble kirken reparert mot slutten av århundret. I løpet av den første halvdelen av 1500-tallet ble klosteret ombygget til en festning og fullstendig renovert til barokk stil i perioden mellom 1666 og 1684. Senere, i perioden 1726 til 1733 ble kirken endret noe, under ledelse av den tsjekkiske arkitekten Frantisek Maxmilian Kanka.
Pinzgauer

Pinzgauer er et terrengkjøretøy tidligere produsert av østerrikske Steyr-Daimler-Puch i Graz.  Siden 2000 produseres det av Automotive Technik i Surrey, Storbritannia.

Bruksområder

Pinzgauer brukes av den britiske hæren og forsvaret i Østerrike og Sveits.
Typiske militære bruksområder er som feltvogn, ambulanse, personellkjøretøy, sambandsbærer og artilleritraktor.
Sivile varianter inkluderer brannbil, ambulanse og som mannskapsvogn, for eksempel hos kraftselskaper.
Den høye prisen, i overkant av USD 100 000 per stykk, begrenser bruken av Pinzgauer i forhold til rimeligere alternativer.
Det finnes i hvert fall fire Pinzgauere i Norge: Tre tidligere kraftselskapsvogner og en tidligere brannbil.

Konkurrenter

Pinzgauers nærmeste konkurrenter er britiske Land Rover Defender, tyske Mercedes-Benz Geländewagen, amerikanske HMMWV, sveitsiske MOWAG Duro og til en viss grad tyske Mercedes-Benz Unimog.
Svelgtann

Svelgtenner er tenner som sitter på svelgbeina i strupen hos mange fisker, blant annet murener, karpefisker, solabborer, ciklider, papegøyefisker og leppefisker. 
Svelgbeina er utviklet fra den femte gjellebuen med tilhørende muskler og sener og fungerer som et ekstra sett med kjever. Det er de samme genene som styrer dannelsen av både svelgtenner og vanlige tenner. Åpningen gjennom svelgbeina er ofte ganske liten, og mange fisker bruker svelgtennene til å male opp føden før den går videre. Karpefiskene har en hornplate i toppen av svelget, karpesteinen, som svelgtennene arbeider mot.
Murenene har lange, krumme svelgtenner. Når murenen fanger et bytte, skytes svelgbeina fram, tennene fester seg i byttet og byttet dras så inn i svelget når svelgbeina går tilbake.
Utformingen av svelgtennene varierer mye og er ofte viktig for å skille ulike fiskearter.
Regnets rytme

Regnets rytme er en musikkassett med Ole Ivars, utgitt i 1982. Albumet ble tilgjengelig på CD i 2011.
Skyting under Panamerikanske leker 1951

Skyting under Panamerikanske leker 1951. Skyting var med som en av sytten sporter i de første Panamerikanske leker 1951 som ble arrangert i Buenos Aires i Argentina fra 25. februar til 3. mars. Det var femten øvelser, åtte individuelle og åtte lagkonkurranser. Argentina ble beste nasjon med ti gullmedaljer foran USA med tre.
Tord Johnsen Salte

Bryne FK

Tord Johnsen Salte startet karrieren i Bryne bare 4 år gammel. Spilleren debuterte på A-laget i en cup-kamp mot Brodd 22. april 2015, da han erstattet Viljar Vevatne etter 85 minutter.

Olympique lyonnais

Bryne og Lyon kom til enighet om en overgang for 16 år gamle Salte mai 2015. Spilleren ville inngå i den franske klubbens ungdomsakademi. Overgangssummen ble spekulert i å ligge på rundt 1 million kroner, med muligheter for ytterligere prestasjonsrettede bonuser.  
2. februar 2018 ble det offentliggjort at Salte ville gå til Viking på en utlånsavtale frem til 30. juni 2018. Avtalen inkluderte i tillegg en opsjon på kjøp. Salte fikk sin debut for Viking i en kamp mot Kongsvinger på Gjemselund Stadion 2. april 2018.

Viking FK

Juni 2018 undertegnet Salte en 3-års kontrakt med klubben.

Internasjonal karriere

Salte har en rekke kamper for aldersbestemte landslag. Debuten kom for Norges U15 landslag mot Sverige på Prästängens Idrottsplats i Sverige 16. september 2014.
Tord Johnsen Salte var lagets kaptein da Norges G19-landslag i fotball sikret seg plass i U19-EM sluttspillet i Finland juli 2018.
Han ble tatt ut i Norges tropp til U19-EM 2018 i  Finland.
7. juni 2019 fikk han sin første U21-landskamp for Norge U21 mot Sverige.

Personlig

Tord Johnsen Salte er sønn av tidligere Bryne- og Viking spiller Leif Rune Salte.
Norgesmesterskapet i bueskyting 2012

Norgesmesterskapet i bueskyting 2012 bestod av flere arrangementer som i 2012 kåret norgesmestere i bueskyting.
NM innendørs ble arrangert i Skedsmohallen ved Lillestrøm 24.–25. mars. 
NM i skiveskyting ble arrangert i Surnadal 11.–12. august. 
NM i jakt- og feltskyting ble arrangert i Larvik 22.–23. september. 
Kongepokalene ble vunnet av Vigdis Stigen Landskaug og Jens Erik Johannessen.
John Wilson

Bakgrunn

Wilson ble født i Nottinghamshire som sønn av metodistprost George Henry Wilson. Etter å ha blitt blind i et uhell i laboratoriet på skolen i Scarborough i 1931, begynte han sin videre utdannelse ved Worcester College for blinde, i dag hetende New College Worcester, og oppnådde et stipend for å studere jus ved St Catherine's College ved Universitetet i Oxford. Etter eksamen ble han kontorsjef ved Royal National Institute for the Blind i 1941.

Karriere

Han tjenestegjorde som et medlem av Colonial Offices delegasjon som undersøkte blindhet i Afrika i tiden 1946-1947.
Wilson var involvert i flere organisasjoner, mest kjent er Royal Commonwealth Society for the Blind (i dag kjent som Sightsavers International), hvor han ble dens første direktør i 1950, men også i Disability Awareness in Action, International Agency for the Prevention of Blindness og IMPACT.
Ved hans tilskyndelse etablerte Verdens helseorganisasjon (WHO) det første internasjonal byrå for forebygging av blindhet som han selv tjenestegjorde som president fra 1974 og fram til han pensjonerte seg i 1982.
Wilson døde i Brighton i 1999.

Personlig liv

Wilson ble gift i 1944 til Chloe Jean McDermid («Jean»). De fikk to døtre, Jane og Claire.
Hans enke fortsatte hans arbeid ved Sightsavers International. Hun ble tildeltl den britiske imperieordenen i 1981 for sitt veldedighetsarbeid. Også Wilson fikk den samme orden.

Arv

En skole ble etablert i hans ære i Bangladesh som ble hetende «Sir John Wilson School».
Xinxiang (Xinxiang)

Xinxiang (kinesisk: 新乡县; pinyin: Xīnxiāng Xiàn) er et fylke i provinsen Henan i Folkerepublikken Kina. Det ligger under byprefekturet Xinxiang.
Fylket hadde 420 748 innbyggere i 1999.
Fylket kan spores tilbake til Suidynastiets tid.
Illyrerkrigene

Den første illyrerkrig (229 f.Kr. til 228 f.Kr.)

I den første illyrerkrig tok Roma for seg handelsrutene i Adriaterhavet, som hadde økt i omfang etter Første punerkrig, og etter at Illyria hadde blitt forent under en dronning, Teuta. Etter dødsfallet til en romersk utsending, sendte senatet de to konsulene Lucius Postumius Albinus og Gnaeus Fulvius Centumalus og en hær med ferske seire fra punerkrigen for å rydde unna Teutas menn fra den østlige kystlinjen i Adriaterhavet. Demetrius av Pharos ble slått i 229 f.Kr., og hans terrorregime og sjørøveri ble slått tilbake. Som følge av seieren etablerte romerne et vern over de greske byene Corcyra, Apollonia (dagens Albania), Dyrrachium (havnebyen Durrës i Albania) og Issa, og fikk dermed et godt fotfeste i den adriatiske regionen.
Triggerfinger

Triggerfinger er en musikk-EP med Drunk, utgitt i 1997. Dette er punkernes første utgivelse.
Killing Them Softly

Om filmen

Filmen er skrevet og regissert av Andrew Dominik, basert på romanen Cogan's Trade av George V. Higgins. Brad Pitt spiller hovedrollen, mens Richard Jenkins, James Gandolfini og Ray Liotta er å finne i andre roller. Den hadde norsk premiere 2. november 2012.
Filmen sentrerer seg rundt Jackie Cogan (Brad Pitt), en profesjonell leiemorder som blir hyret inn for å undersøke et ran som blir gjennomført under et mafiabeskyttet pokerspill av tre dumme menn som tror de er smarte. Kuppet fører til at den lokale kriminaløkonomien kollapser.
Yingjiang (Dehong)

Yingjiang (kinesisk: 盈江县; pinyin: Yíngjiāng Xiàn) er et fylke i provinsen Yunnan i Folkerepublikken Kina. Det ligger i det autonome prefektur Dehong, og grenser i vest til Burma.
Befolkningen var på 255 680 innbyggere i 1999.

Kulturminner

Yunyanpagoden (Yunyan ta, 允燕塔) ble i 2006 oppført på Folkerepublikken Kinas liste over kulturminner.

Administrative enheter

Storkommunene Pingyuan 平原镇, Jiucheng 旧城镇, Nabang 那邦镇, Nongzhang 弄璋镇, Zhanxi 盏西镇, Kachang 卡场镇, Xima 昔马镇, Taiping 太平镇
Kommunene Xincheng 新城乡, Yousongling 油松岭乡, Mangzhang 芒章乡, Zhina 支那乡, Mengnong 勐弄乡, Tongbiguan 铜壁关乡, Sudian (for lisuene) 苏典傈僳族乡

Jordskjelv

Fylket ligger i et jordskjelvområde. Det ble rammet av et middels stort jordskjelv men den styrke på 5,8 momentmagnituder den 10. mars 2011. Det krevde 25 dødsofre, og et stort antall skadede. Om lag 127 100 innbyggere måtte evakueres etter skjelvet.
Canterburykatedralen

Grunnlagt av Augustin

Katedralens første erkebiskop var Sankt Augustin av Canterbury, tidligere abbed av benediktinerordenens kloster for Apostelen Andreas i Roma. Han ble sent av pave Gregor I den store i år 597 som misjonær til angelsakserne. Augustin grunnla katedralen i 602 og dediserte den til Frelseren. Arkeologiske undersøkelser under gulvet i midtskip i 1993 avslørte grunnvollene til den opprinnelige angelsaksiske katedralen som hadde blitt bygd tvers over en tidligere romersk veg.
Augustin grunnla også klosteret dedikert til Sankt Peter og Paulus utenfor bymurene. Denne ble senere om-dededikert til Augustin selv og heter nå St. Augustine's Abbey. Den var i mange århundrer gravstedet for etterfølgende erkebiskoper. Ruinene av klosteret, palasset og oldtidskirken for Sankt Martin ble i 1988 tatt med på UNESCOs verdensarvliste. De forvaltes av English Heritage.
Norgescup i motbakkeløp 2008

Powerade Norgescup i motbakkeløp 2008 var en konkurranse bestående av 6 utvalgte motbakkeløp i Norge i løpet av sesongen 2008. Dette var første sesongen denne cupen ble arrangert.

Klasser

Løperne deltar i 3 aldersklasser – junior, senior og veteran – og er i tillegg delt inn i herreklasse og dameklasse.

Konkurransekriterier

Cupen er en sammenlagtkonkurranse der det gis poeng til de 30 beste etter individuell plassering. For å få registrert poeng må man representere en klubb tilknyttet Norges Idrettsforbund. Sammenlagt poengsum danner da sluttplasseringen, men en løper kan kun ta med seg poeng fra 5 konkurranser. Utlagt betyr dette at en løper som deltar i alle 6 konkurransene må stryke sitt dårligste resultat.
Rodopi (prefektur)

Klima

Prefekturet har hovedsakelig middelhavsklima i sørlige og sentrale områder. I nord og i høyereliggende strøk har en derimot hovedsakelig kontinentalklima med kalde vintre.
Warangal (distrikt)

Demografi

Ved folketellingen i 2011 var det 3 522 644 innbyggere i distriktet, mot 3 246 004 i 2001. Den urbane befolkningen utgjør 28,34 % av befolkningen.
Barn i alderen 0 til 6 år utgjorde 9,21 % i 2011 mot 13,95 % i 2001. Antallet jenter i den alderen per tusen gutter er 912 i 2011 mot 955 i 2001.
Magnolia (Minnesota)

Magnolia er en by i Rock County i Minnesota i USA. Befolkningen var etter folketellingen i 2010 på 222 individer.

Historie

Et postkontor ble opprettet i Magnolia i 1886. Magnolia ble etablert i 1891. byen fikk sitt navn fra Magnolia Township. Magnolia ble stiftet i 1894.

Geografi

Ifølge United States Census Bureau har byen et totalt areal på 0,78 kvadratmiles (2,02 km²), alt er land.
Exlibris Media

Exlibris Media er et norsk bokforlag i Oslo. Forlaget het tidligere Exlibriz, men byttet navn i 2010.
Ferrari 458

Ferrari 458 (2009–15) er en to-seters italiensk sportsbil laget av Ferrari, som sin forgjenger Ferrari F430 også laget som racerbil. Den ble i 2015 erstattet med Ferrari 488 GTB.
458 Italia fra 2009 hadde midt-montert 4.5 liters V8 motor med 570 hk og 7-trinns automatgir fra tyske Getrag. Bak hadde den to lykter og tre eksosrør.  I 2011 kom 458 Spider med avtagbart tak av aluminium. Etter å ha mistet plassen kjøpte nordmannen Morten Gamst Pedersen seg en 458, som også ble solgt ny i Norge.
458 Speciale fra 2013 var ment for høyere fart og hadde større motor (597 hk)  mens 458 Speciale A var 499 eksemplarer uten tak (Aperta er italiensk for åpen).
458 Challenge fra 2010 var en lettvekter, den femte (inkludert 348, 355, 360 og F430) spesiallaget for fabrikkens rasermesterskap Ferrari Challenge.  Fra 2013 også brukt til Racing NM, dels med base Momek i Mo i Rana. 458 Italia GT2 fra 2011 var tilpasset GTE-klassene til FIE og ACO og vant flere løp, mens 458 Italia GT3 var ment for GT3-klassen og også vant endel.
SP12 EC var ett eksemplar laget i 2012 til Eric Clapton som spiller gitar og så litt ut som Ferrari BB 512.   Utgaven Pininfarina Sergio fra 2013 manglet frontrute.
I 2010 tilbakekalte man over tusen biler da man fryktet nedsmelting av hjulhusene ved høy fart. De to neste årene fryktet man motorstopp og tilbakekalte endel biler.
Taphroceroides

Utseende

Små (ca. 3 millimeter), avlange, mer eller mindre metallisk fargede praktbiller. Hodet er forholdsvis stort og bredt med en bred, V-formet fure mellom fasettøynene. Antennene er tynne og korte, børsteaktige. Pronotum er firkantet. Dekkvingene har markerte skulderbuler og tverr-rynket skulptur.

Utbredelse

Slekten er kjent fra Costa Rica og Fransk Guyana.
Gyangzē

Gyangzê eller Gyantse (kinesisk: 江孜县; pinyin: Jiāngzī Xiàn; tibetansk: རྒྱལ་རྩེ་རྫོང་; Wylie: rgyal rtse rdzong) er et fylke i prefekturet Xigazê i den autonome region Tibet i Folkerepublikken Kina.
Befolkningen var 60 830 i 1999.
John Greenleaf Whittier

Bakgrunn

John Greenleaf Whittier vbar sønn av John og Abigail (Hussey) på deres homestead i Haverhill. Hans mellomnavn antas å komme fra det franske 'feuillevert' - etter hans hugenottiske forfedre. Hsn vokste opp på hården med foreldrene, en bror, to søstre og en farmor og en farfar, og det var en stadig gjennomtrekk av besøkende og leileghetsarbeidere for gårdsdriften. Som guttunge viste det seg at han var fargeblind, og det var en ulempe i landfbruket - han kunne for eksempel ikke skjelne mellom modne og umodne jordbær. Gården gav ikke særlig avkastning. John Whittier passet ikkew så godt til hardt gårdsarbeid, og led av svak helse hele livet. Han fikk lite formell utdannelse.

Forfatter

Hans første episke dikt «Moll Pitcher» fra begynnelsen av 1830-tallet handler om en legendarisk synsk kvinne i Lynn.  I sin tidlige produksjon skrev Whittier også kortprosa og viste interesse for den lokale folketro i New England. Blant hans omfangsrike verker er romanen  Leaves from Margaret Smith's Journal (1849). En annen meget kjent bok er Snow-Bound.
Whittier var kveker og arbeidet aktivt mot slaveriet i Sørstatene, blant annet som aktivt medlem av American Anti-Slavery Society. Både i sitt journalistiske arbeid og i dikt som  Ichabod forfektet han abolisjonisme. Da den amerikanske konstitusjonm fikk sitt Thirteenth Amendment i 1865 ble slavberiet forbust, og dermed var hans innsats kronet med hell. Hans senere dikttning kretset derfor om andre tematikker.
I sin levetid var Whittier blant de mest respekterte forfattere i USA. 
I 1871 ble han innvalgt som medlem i American Academy of Arts and Sciences.
Han regnes til forfattergruppen Fireside Poets fran New England. Robert Burns var en viktig influens for ham. Som journalist jobbet han i starten av sin karriere for ulike aviser i Haverhill og Boston og ble medredaktør for New England Weekly Review. Dette tidsskriftet som kom ut i Hartford i Connecticut var på denne tiden det førende talerøret for Whig Party.
I ettertid er han best husket som salmedikter, og sangene hans blir fremdeles brukt både i USA og i Norge hvor han er representert i Norsk Salmebok og Norsk salmebok 2013 med salmen «Du Far og Herre» (Org. «Dear Lord and Father of mankind»).
Etter ham er det blitt navngitt mange landskaper og steder i USA, blant annet kvekerbosettingen Whittier i California og Mount Whittier  i Carroll County i New Hampshire, i Ossipee Mountains—hans sommerresidens var i småstedet Ossipee i New Hampshire. Det er også stedene Whittier i Alaska og Whittier i Iowa, og bydelene Whittier båden i Minneapolis og i Denver. I Idaho er en liten by oppkalt etter hans mellomnavn, Greenleaf. Både Whittier College og Whittier Law School rt oppkalt etter ham, likeså en park i Saint Boniface i Winnipeg, og Whittier Education Campus i Washington, DC.
Strategiske våpensystemer

Strategiske våpensystemer kjennetegnes av sine komplekse styringssystemer som er i stand til å levere våpen fra ett kontinent til ett annet og kan med stor nøyaktighet ramme en fiende i kjernen av fiendens militære, økonomiske og politiske makt. Strategiske våpensystemer bruker atomvåpen eller termonukleære våpen fordi disse våpene er de eneste som har tilstrekkelig eksplosjonskraft til forholdsvis lett og raskt å ødelegge en nasjons krigsevne. Det vil si ødelegge byer, fabrikker, militærbaser, infrastruktur for transport og kommunikasjon samt steder hvor styrende organer befinner seg.
Lexical Decision

Lexical Decision er en test som brukes i eksperimenter innen psykologi og psykolingvistikk. Testen går ut på av en person observerer en streng med bokstaver, for så å klassifisere så raskt som mulig som et ekte ord eller et ikke-ord (nosens ord). Et eksempel på dette kan være kake (ord) mot kzke (ikke-ord). begrepet Lexical Decision ble først brukt av David E. Meyer og Roger W. Schvaneveldt i en artikkel fra 1971.
Spirou

Bakgrunn

I 1936, ga forleggeren Jean Dupuis sine sønner Paul og Charles ansvaret for et nytt magasin som skulle rette seg mot barn og ungdom. 
Hensikten var å konkurrere med Disneys franske magasin, Le Journal de Mickey som hadde eksistert siden 1934 Til å begynne med var magasinet kun tilgjengelig på fransk og bare i Vallonia. Det introduserte to nye serier, deriblant Sprint, tegnet av franskmannen Robert Velter (Rob-Vel) og Les Aventures de Tif, tegnet av Fernand Dineur. I tillegg trykte bladet amerikanske serier som for eksempel Supermann. 
Få måneder senere, den 27. oktober 1938, dukket det opp en versjon på nederlandsk også (Robbedoes). Gradvis ble de amerikanske seriene erstattet av nye, europeiske serier, og innen 1950-tallet var nesten hele innholdet laget spesielt for bladet. Etter andre verdenskrig ble bladet for alvor arnested for belgiske tegneserier, da tegneren Jijé i sitt atelier lærte opp de unge tegnerne Franquin, Will og Morris. Det var her leserne de neste tiårene for første gang skulle møte Morris' Lucky Luke, Peyos Smurfene (Les Schtroumpfs) og Franquins Viggo (Gaston Lagaffe). 
Charles Dupuis redigerte Spirou-bladet til han i 1955 overlot det til forfatteren og redaktøren Yvan Delporte, mens han selv begynte å interessere seg for utgivelse i albumform av de seriene som hadde vært føljetonger i ukebladet.Det ble etterhvert vanlig å utgi mange av seriene som ble publisert i bladet i albumformat etter at det hadde blitt utgitt som fortsettelsesserier i bladet Spirou. 
Først i 1960-årene ble tegneseriealbum en mere utbredt utgivelsesform, og siden da har Dupuis-forlaget vært en av de aller største aktører på det enorme markedet i Belgia og Frankrike. I 1985 solgte familien forlaget og det store tilhørende trykkeriet, og Charles Dupuis trakk seg tilbake.
Selve bladet overlevde. Det selges fortsatt i Frankrike og Belgia. Den nederlandskspråklige utgaven er imidlertid nedlagt.

Robbedoes

Robbedoes var navnet på et ukeblad for barn og ungdom som kom ut i Brussel i Belgia, som den nederlandske/flamske versjonen av bladet Le Journal de Spirou. 
Forlaget er Dupuis. Dessverre forsvant Robbedoes fra det flamsk-nederlandske markedet i 2005. Men i Vallonia og i Frankrike gis Spirou fremdeles ut, med stabile opplagstall.